Diari Oficial de la Generalitat Valenciana


Sumari del DOGV 5504, del 03-05-2007 (2007/5456)

RESOLUCIÓ de 23 d'abril de 2007, del conseller de Justícia, Interior i Administracions Públiques, per la qual prorroga el termini per al nomenament dels aspirants que han superat les proves selectives d'accés al grup C, sector administració especial, educadors d'educació especial, convocatòries 26/04, 27/04 i 28/04.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5504

Data del DOGV
:   03-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/5456


Data del document
:   23-04-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * professió administrativa
    * concurs administratiu

Vistes les resolucions de 4 de desembre de 2006, del conseller de Justícia, Interior i Administracions Públiques (DOGV núm. 5408, de 15 de desembre de 2006), per les quals es fan públiques les relacions d'aspirants que han superat les proves selectives d'accés al grup C, sector administració especial, educadors d'educació especial, pels distints torns d'accés: lliure, Convocatòria 26/04, discapacitats, Convocatòria 27/04 i promoció interna, Convocatòria 28/04.  
Vist que hi ha raons motivades que justifiquen la incorporació del personal de nou ingrés en data 16 de juliol de 2007, una vegada completada la totalitat del període lectiu del present curs escolar, segons escrit de la Sotssecretaria de la Conselleria de Cultura, Educació i Esport.   
Ateses les raons exposades i en atenció a les característiques especials de l'alumnat objecte d'atenció directa per part del col·lectiu d'educadors d'educació especial, resulta especialment aconsellable, per tal d'evitar disfuncions en la prestació del servei, la continuïtat del personal actualment en actiu fins a l'acabament de l'exercici escolar.  
En conseqüència, en virtut de l'article 9.1 del Text Refós de la Llei de la Funció Pública Valenciana, en la redacció donada per l'article 46 la Llei 14/2005, de 23 de desembre, de Mesures Fiscals, de Gestió Financera i Administrativa, i d'Organització de la Generalitat (DOGV núm. 5166, de 30 de desembre), i fent ús de les facultats que em conferix l'article 27.1 j) de l'esmentada Llei, resolc:  
Prorrogar en sis mesos el termini per al nomenament com a funcionaris de carrera dels aspirants que han superat les proves selectives d'accés al grup C, sector administració especial, educadors d'educació especial, convocatòries 26/04, accés lliure, 27/04, discapacitats i 28/04, promoció interna.  
València, 23 d'abril de 2007.- El conseller de Justícia, Interior i Administracions Públiques: Miguel Peralta Viñes.RESOLUCIÓ de 23 d'abril de 2007, del conseller de Justícia, Interior i Administracions Públiques, per la qual prorroga el termini per al nomenament dels aspirants que han superat les proves selectives d'accés al grup C, sector administració especial, educadors d'educació especial, convocatòries 26/04, 27/04 i 28/04. [2007/5456]  
Conselleria de Justícia, Interior  
i Administracions Públiques